open-index/open-wikipedia-markdown huggingface dataset:
אסטרקנתוס

**אסטרקנתוס** (שם מדעי: *Asteracanthus*; מיוונית עתיקה: "קוצי כוכב") הוא סוג נכחד של כריש מהסדרה היבודונטים אשר חי במשך היורה והקרטיקון (בעבר סברו שחי גם בטריאס העליון). בעבר נחשב לשם נרדף לסוג *Strophodus*, אך סווג ב-1837 בידי לואי אגאסי כסוג עצמאי ורב מינים הקרוב יותר לסוגים *Egertonodus* ולהיבודוס.

היה זה אחד מהגדולים בבני סדרתו והוא הגיע לפי הממצאים לאורך של 2 עד 3 מטרים בקירוב. בעל לסת רחבה ושיניים רחבות שהתחלפו במהירות. ככל הנראה הוא הותאם לחיים על קרקעית הים, בה ארב לטרף.

המאובנים שלו התגלו ברחבי העולם בכל האוקיינוסים, מה שמרמז שהיה מין פלגי ונודד. המאובנים ידועים מארצות הברית, איראן, מדגסקר, מרוקו ולאורך אירופה כמו בשווייץ וגרמניה (בזלהופן).

## קישורים חיצוניים

## הערות שוליים

קטגוריה:מאובני טקסונים שתוארו ב-1837
קטגוריה:היבודונטים
קטגוריה:דמויי כריש מהמזוזואיקון
קטגוריה:טקסונים שהתפתחו בפרם
מתרונודון

**מתרונודון** (שם מדעי: *Matheronodon*) הוא סוג של דינוזאור צמחוני בעלי אגן דמוי עוף, אשר חי במשך הקרטיקון העליון של אירופה.

## תיאור
הוא נקרא בשמו ב-2017 בידי החוקר הבלגי פסקל גודפרויט (Pascal Godefroit), כשמשמעות השם היא: "שן" של החוקר פיליפ מתרון . הסוג הכיל מין בודד: *Matheronodon provincialis*, הקרוי על שם מחוז פרובאנס בו התגלה.

המאובנים שלו התגלו בתצורות "Argiles et Grès à Reptiles Formation" שבבוש-דו-רון, פרובאנס-אלפ-קוט ד'אזור שבצרפת ואלה כללו שרידי שיניים מוגבהות וחזקות ולסת עליונה מוגבהת. סוג זה דמה לרבדודון והיה אוכל עשב דו-רגלי גדול בהרבה, באורך מוערך של מעל 5 מטרים, מה שהופך אותו למין הגדול ביותר במשפחת הרבדודוניים.

בדומה למינים אחרים במשפחתו כמו הרבדודון והזלמוקסס. הייתה לו לסת עליונה באורך של 22 ס"מ וגובהו של 10 ס"מ בעוד השיניים הגיעו לאורך 5 ס"מ. החלק החיצוני של הלסת נע בזווית קמורה מעט לכיוון הרכס הפנימי והזכיר בצורה זו את לסת ההדרוזאוריים, אם כי לא היה קרוב בהכרח אליהם. מבנה שיניו מרמז שהיה אוכל צמחייה קשיחה ואולי השיניים כוסו באמייל קשה. נמצאו גם מאפיינים הרומזים ששיניו התחלפו ללא הרף.

## קישורים חיצוניים

קטגוריה:רבדודוניים
קטגוריה:דינוזאורים שחיו בקרטיקון עליון באירופה
קטגוריה:מאובני טקסונים שתוארו ב-2017
בייבלונג

**בייבלונג** (שם מדעי: *Beibeilong*; מילולית: "דרקון תינוק") הוא סוג של דינוזאור תרופוד ממשפחת הקנגנתיים, אשר התקיים במשך הקרטיקון העליון שלפני 96 עד 88 מיליון שנה מזמננו. הוא תואר ב-2017 ונכלל בו מין יחידי - *Beibeilong sinensis*. המאובנים שלו ידועים מתצורות גאוגו (Gaogou Formation) שבצפון סין. 

סוג דינוזאור זה היה גדול ביחס לקרוביו ומהגדולים שבאובירפטורוזאוריה, לאחר קרובו הגיגנטורפטור כשהוא הגיע לאורך 7.5 מטרים ולמשקל של 1.2 טונות. הוא היה דו-רגלי בעל גפיים עבות ומקור קרני ששימש לקריעת טרף בעל קונכיות, בדומה לאובירפטור. 

הבייבילונג הטיל ביצים גדולות באורך של 30 עד 45 ס"מ, מהגדולות שבביצי הדינוזאורים המכונים, Macroelongatoolithus. בקן היו בין 2 ל-3 ביצים מאובנות, כשהמרכז שלו היה ריק, מאחר שהדינוזאורים הגדולים היו עלולים למעוך אותם.

## קישורים חיצוניים

קטגוריה:קנגנתיים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-2017
אליגטור היילנסיס

**אליגטור היילנסיס** (שם מדעי: *Alligator hailensis*) הוא מין נכחד של אליגטור, אשר היה קרוב לאליגטור האמריקאי המודרני. שמו נקרא ב-2020 על שם העיירה הייל  בפלורידה, בה התגלה.

המאובנים של אליגטור זה התגלו בעיירה הייל שבפלורידה ותוארכו לתקופת הפליסטוקן שלפני 2 מיליון שנה מזמננו. אלה כללו שלד מאובן כמעט בשלמותו שדמה לזה של אליגטור ואולי היה מאובן מעבר מהמין *Alligator mefferdi*, שחי במיוקן.

על פי השרידים שהתגלו הייתה לו גולגולת עבה באורך של 52.5 ס"מ בקירוב ורוחב של 15 עד 20 ס"מ והיה בעל אורך כללי של 5.3 מטרים (17.5 רגל), כך שהיה די קרוב לאליגטור האמריקאי. בדומה לקרוביו החיים הוא התקיים בביצות ונע במים. מבנה הלסתות התאים לריסוק טרף בעוצמה רבה. באזור נמצאו גם קופרוליטים רבים שלו ומממצאי הצואה נראה שהתבסס בעיקר על דגים.

## קישורים חיצוניים

## הערות שוליים

קטגוריה:אליגטוריים
קטגוריה:בעלי חיים שחיו בפלייסטוקן באמריקה הצפונית
קטגוריה:מגה-פאונה של הפלייסטוקן באמריקה הצפונית
קטגוריה:תנינאים שחיו בפלייסטוקן
קטגוריה:מאובני טקסונים שתוארו ב-2020
המרוץ לדראג: אולסטארס: עונה 6

העונה השישית של המרוץ לדראג: אולסטארס עלתה לשידור ב-24 ביוני 2021 והסתיימה ב-2 בספטמבר 2021. ב-20 באוגוסט 2020, VH1 חידש את המרוץ לדראג של רו פול ואת אולסטארס לעונה ה-13 והשישית. ב-24 בפברואר 2021 ViacomCBS הודיע שהעונה השישית תעבור מ-VH1 לפרמאונט+. המתחרות הוכרזו בערוץ היוטיוב של המרוץ לדראג של רו פול ב-26 במאי 2021.

הפרסים למנצחת הם אספקה של שנה של מוצרי קוסמטיקה מאנסטסיה בוורלי הילס ו-100,000 דולר.

זוכת העונה היא קיילי סוניק לאב ולמקום השני הגיעו יוריקה!, ג'ינג'ר מינג' וראג'ה אוהרה.

## מתמודדות
הפרטים (שמות, גילאים וערים) נכונים לזמן הצילומים.

## מעקב

## קרבות הליפ סינק

## היסטוריית הצבעות

## שופטים אוחרים

## פרקים

## קישורים חיצוניים

## הערות שוליים

קטגוריה:עונות המרוץ לדראג: אולסטארס
יער אטאטורק

**יער אטאטורק** (בטורקית: **Atatürk Ormanı**) הוא יער נטוע על שמו של מוסטפא כמאל אטאטורק, מייסד הרפובליקה הטורקית, השוכן באזור הדרומי של הר הכרמל בישראל. היער ניטע על אדמה עקרה על ידי עולים מטורקיה ב-1953.

## היסטוריה
היער, שהוקם בשנת 1953, ניטע סמוך למושב גבע כרמל, שרוב תושביו הם יהודים יוצאי טורקיה שעלו לישראל. על מה שהיה הר עקר ניטעו עצים. טקס הפתיחה נערך בהשתתפות נשיא המדינה יצחק בן צבי ושגרירת טורקיה בישראל שפקט אסטיניאלי, שניהם גם נטעו עץ ביער באותו יום. על שלט בכניסה ליער כתוב בטורקית:

בתמונות מתועדות נראות נשים טורקיות לוקחות רגע של כבוד מול הלוח שעליו מופיע הציטוט. לפחות החל משנת 1972, טורקים שביקרו ביער ושתלו עץ יקבלו תעודה.

בצמוד ליער קיים חניון אטאטורק צמוד לכביש 4. במקום בית קפה בשם "אטאטורק" הפועל במקום בכל ימות השבוע.

באתר הוקמה אנדרטה לזכרו של יואל אולצ'ר בן ה-19, אשר נרצח בפיגוע הטרור על בתי הכנסת באיסטנבול ב-15 בנובמבר 2003.

ב-2010 התרחשה השרפה בכרמל. יער אטאטורק, בהיותו בצד הדרומי של פסגת ההר שלא היה חשוף לאש, לא נפגע מהשרפה.

## קישורים חיצוניים
* נטיעת יער אטאטורק על הר הכרמל, יומני גבע, 1952

## הערות שוליים

אטאטורק
קטגוריה:יחסי טורקיה–ישראל
קטגוריה:הנצחת מוסטפא כמאל אטאטורק
קטגוריה:הכרמל
קטגוריה:מועצה אזורית חוף הכרמל
מוטי אלימלך

**מרדכי (מוטי) אלימלך** (נולד ב-1 במרץ 1956) הוא קצין צה"ל לשעבר בדרגת אלוף-משנה, בתפקידו האחרון שירת כסגן מפקד המרכז הלאומי לאימונים ביבשה בשנים 1998–2000. קודם לכן שירת בין היתר כמפקד בא"פ לכיש וכמח"ט 228 בצמח. לאחר שחרורו מצה"ל עבד במנהלת תנופה, לאחר מכן ניהל את היישוב מתתיהו וכעת עובד כמנהל פרויקטים בתחום ההתנתקות והמפונים בגוש קטיף.

## ביוגרפיה
אלימלך נולד במרוקו, גדל והתחנך בקריית שמונה. בנעוריו, למד בבי"ס מקיף דנציגר, ותוך כדי שירותו הצבאי, למד במכללה לביטחון לאומי. נשוי לבתיה אלימלך, אב ל-3 ילדים, וסב ל-5 נכדים, ביתו שירתה בבית הספר להנדסה צבאית, ובנו שירת בחטיבת הצנחנים. נכדו הבכור משרת כיום ביחידת מתאם פעולות הממשלה בשטחים.

### שירותו הצבאי
התגייס לצה"ל בשנת 1974. תחילה שירת בגדוד 202 בחטיבת הצנחנים. עבר מסלול הכשרה כלוחם, קורס מ"כים חי"ר, שימש כמ"כ טירונים בגדוד, ולאחר מכן עבר קורס קציני חי"ר. בסיום הקורס חזר לגדוד 202, ומונה למפקד מחלקה. לאחר מכן שירת כקצין המבצעים בבא"ח צנחנים. בהמשך שימש כקצין הדרכה בחטיבת הצנחנים. לאחר מכן מונה למפקד פלוגה בחטיבת ביסלמ"ח. בשנת 1984 מונה לסמג"ד גדוד 450. בשנת 1986 מונה למג"ד גדוד 450. בשנת 1988 מונה לסמח"ט חטיבת ביסלמ"ח. בשנת 1990 החל ללמוד במכללה לביטחון לאומי. בשנת 1992 מונה למפקד בא"פ לכיש ולאחר מכן למח"ט חטיבת המילואים 833. בשנת 1998 מונה לתפקידו האחרון כסגן מפקד באלי"ש לשעבר, אשר כיום מוכר כמרכז הלאומי לאימונים ביבשה. בשנת 2000 סיים את שירותו הצבאי.

### לאחר שחרורו מצה"ל
לאחר שחרורו מצה"ל עבד במנהלת תנופה, לאחר מכן ניהל את היישוב מתתיהו וכעת עובד כמנהל פרויקטים בתחום ההתנתקות והמפונים בגוש קטיף.

### השכלה וחיים אישיים
אלימלך מתגורר במודיעין-מכבים-רעות, נשוי לבתיה, אב לשלושה וסב לחמישה. מקיים אורח חיים דתי. בעל תואר ראשון בהיסטוריה מאוניברסיטת תל אביב ותואר שני במדעי המדינה וביטחון לאומי מאוניברסיטת חיפה.

קטגוריה:אלופי-משנה בצה"ל
קטגוריה:מפקדי גדודים בצה"ל
קטגוריה:מפקדי חטיבות בצה"ל
קטגוריה:בוגרי תיכון דנציגר (קריית שמונה)
קטגוריה:בוגרי אוניברסיטת תל אביב
קטגוריה:ישראלים שנולדו ב-1956
יער איימון דה ואלירה

**יער איימון דה ואלירה** (באירית: **Éamon de Valera Forest**) הוא יער בישראל, ליד נצרת. היער ניטע בשנת 1966 ונקרא על שם הפוליטיקאי והמדינאי האירי יליד-ארצות הברית איימון דה ואלירה.

## היסטוריה
נטיעת היער והקדשתו אורגנה על ידי הקהילה היהודית בדבלין, מתוך הכרה בתמיכתו העקבית של דה ואלירה ביהודי אירלנד. בעת כתיבת החוקה האירית בשנת 1937, שניסוחה היה בפיקוח אישי של דה ואלירה, הוענקה במיוחד הגנה חוקתית ליהודים. מרכיב זה נחשב כהכרחי לחוקה על ידי דה ואלירה, בשל היחס ליהודים במקומות אחרים באירופה באותה תקופה.

בשנת 1948 ביטל דה ואלירה את החלטת משרד המשפטים האירי שאסר על מאה וחמישים ילדים יהודים להגיע לאירלנד כפליטים.

במהלך הקדשתו של היער לדה ואלירה, הקריא ראש ממשלת ישראל דאז לוי אשכול מסר לכבוד האירוע ולכבוד יחסי אירלנד-ישראל, ואמר כי ליהודים ולאירים "יש כל כך הרבה במשותף".

## ראו גם
* יהדות אירלנד

## הערות שוליים

קטגוריה:יחסי אירלנד–ישראל
איימון דה ואלירה
ליסה לורינג

**ליסה לורינג** (באנגלית: **Lisa Loringׂ**, נולדה בשם ליסה אן דסינס; 16 בפברואר 1958 – 28 בינואר 2023) הייתה שחקנית אמריקאית. היא ידועה בעיקר בשל תפקידה בגיל שש כשחקנית ילדה, בדמותה של ונסדיי אדמס בסיטקום משפחת אדמס 1964–1966.

## ביוגרפיה
ממוזער| לורינג ב-1964
ממוזער| הקאסט המקורי של משפחת אדמס
לורינג נולדה באטול קוואג'ליין, איי מרשל, טריטוריית הנאמנות של האו"ם באותה תקופה, שהייתה מנוהלת על ידי ארצות הברית. הוריה שירתו שניהם בצי ארצות הברית, והתגרשו זמן קצר לאחר לידתה. היא גדלה בהוואי ולאחר מכן עברה ללוס אנג'לס עם אמה. היא החלה לדגמן בגיל שלוש והופיעה בפרק של ד"ר קילדר, ששודר ב-1964. אמה מתה מאלכוהוליזם בשנת 1974 בגיל 34.

היא נודעה בעיקר בזכות תפקידה כ-ונסדיי אדמס בסיטקום משפחת אדמס (1964–1966). ב-1966 היא הצטרפה לצוות השחקנים של הסיטקום "הזוג פרוטס מסאות'המפטון" של רשת ABC.

לורינג שבה לגלם את ונסדיי בספיישל הטלוויזיוני משנת 1977, "ליל כל הקדושים עם משפחת אדמס החדשה", בה דמותה בגרה.

מ-1980 עד 1983, היא גילמה את הדמות קריקט מונטגומרי באופרת הסבון "כשהעולם מסתובב" של רשת CBS. היא גם הופיעה בשלושה סרטי סלאשר: טירוף דם (1987), קפוא (1988) ונמל פראי (1987).

## חיים אישיים
לורינג התחתנה עם פארל פומברג ב-1973 כשהייתה בת 15, ונולדה להם בת. הנישואים הסתיימו שנה לאחר מכן.

לורינג נישאה לבעלה השני, השחקן דאג סטיבנסון, ב-1981. הוא היה שחקן חוזה באופרת סבון אחרת של רשת CBS-פרוקטר אנד גמבל "חפש את המחר"*.* מנישואים אלו נולדה ללורינג בת שנייה. נישואיהם הסתיימו בשנת 1983.

בשנת 1987 נישאה לורינג לשחקן סרטים פורנוגרפיים ג'רי באטלר. הם הכירו על הסט של סרט המבוגרים "הטריק הגדול של טרייסי" בשנת 1987, בו השתתפה לורינג כמאפרת וכותבת ללא קרדיט. בשנות נישואיהם שלאחר מכן, היא הביעה את חוסר שביעות הרצון שלה מהמעורבות המתמשכת של באטלר בפורנוגרפיה ובסופו של דבר באטלר החל להשתתף בחשאי בצילומי פורנו ללא ידיעתה. בראיון ל תוכנית דייטליין ב-NBC בשנות ה-90, באטלר תיאר את עצמו כ"מכור לאורח החיים הזה", והתבייש מהתנהגותו החשאית ומהשפעתה על נישואיו. מאוחר יותר הופיעו בני הזוג בתוכנית האירוח של סאלי ושוב דנו בנזק שגרמה קריירת הפורנו של באטלר לנישואיהם. באטלר ולורינג התגרשו ב-1992, שהייתה גם השנה בה החלה לצאת מתעשיית הסרטים, ולכאורה מבחירה, כמעט ונעלמה מעיני הציבור במשך שנים רבות.

לורינג נישאה בפעם הרביעית ב-2003 לגראהם ריץ'. בני הזוג נפרדו בשנת 2008 והתגרשו בשנת 2014.

### מוות
לורינג עברה שבץ מוחי שנגרם מיתר לחץ דם, ומתה במרכז הרפואי פרובידנס סנט ג'וזף בברבנק, קליפורניה, ב-28 בינואר 2023, בגיל 64.

## קישורים חיצוניים

* 

## הערות שוליים

קטגוריה:שחקניות ילדות אמריקאיות
קטגוריה:שחקנים ילדים אמריקאים
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
קטגוריה:אמריקאיות שנפטרו ב-2023
קטגוריה:אמריקאים שנפטרו ב-2023
פרד פריידיי

**אימוה פרד פריידיי** (באנגלית: **Imoh Fred Friday**; נולד ב-22 במאי 1995) הוא כדורגלן ניגרי, המשחק בעמדת החלוץ בהאי פונג.

## קריירת מועדונים
פריידיי נולד בפורט הרקורט שבניגריה. החל את הקריירה המקצוענית שלו בקבוצת לילסטרום מליגת העל הנורווגית. הוא ערך 59 הופעות ליגה במועדון, בהן הבקיע 22 שערים.

ב-15 ביולי 2016 חתם פריידיי על חוזה לארבע שנים בא.ז. אלקמאר מליגת העל ההולנדית. הוא ערך 28 הופעות ליגה במדי המועדון, בהן הבקיע שבעה שערים. במהלך תקופתו במועדון הושאל לספרטה רוטרדם ולטוונטה. בחודש ינואר 2020 שוחרר מא.ז. אלקמאר.

ב-29 בינואר 2021, לאחר שהיה שחקן חופשי במשך כשנה, חתם פריידיי בסטרומסגודסט מליגת העל הנורווגית. הוא ערך 56 הופעות ליגה במועדון, בהן הבקיע 12 שערים.

ב-1 בפברואר 2023 חתם פריידי בבית"ר ירושלים. באותה עונה היה חלק משמעותי בזכייה של בית"ר בגביע המדינה לראשונה מאז 2008/09 בזכות שערים מכריעים: שער היתרון מול מכבי תל אביב שקבע 1-2 לבית"ר בדקה ה88 (תוצאת סיום 1-3 לבית"ר) וכבש שער נוסף בגמר הגביע מול מכבי נתניה וקבע 0-2 בדקה ה76 ובסיום המשחק זכתה בית"ר בגביע אחרי 0-3.

בסיום עונת 2023/24 הודיע בית"ר על סיום דרכו במועדון.בהמשך חתם בהאי פונג מהליגה בוויטנהם.

## תארים
;בית"ר ירושלים
* גביע המדינה: 2022/2023

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:פורט הרקורט: כדורגלנים
קטגוריה:כדורגלני לילסטרום
קטגוריה:כדורגלני א.ז. אלקמאר
קטגוריה:כדורגלני ספרטה רוטרדם
קטגוריה:כדורגלני טוונטה
קטגוריה:כדורגלני סטרומסגודסט
קטגוריה:כדורגלני בית"ר ירושלים
קטגוריה:כדורגלנים זרים בישראל
קטגוריה:ספורטאים ניגרים בנורווגיה
קטגוריה:ספורטאים ניגרים בהולנד
קטגוריה:ספורטאים ניגרים בישראל
קטגוריה:ניגרים שנולדו ב-1995
מתקפות הכטב"מים באיראן (2023)

**מתקפות הכטב"מים באיראן** התרחשו בלילה שבין 28 ל-29 בינואר 2023 ובמסגרתה הופגזו מספר אתרים צבאיים באיראן, ביניהם מפעל תחמושת גדול באספהאן, בידי מספר כטב"מים בלתי מזוהים.

## רקע
בשנת 2020 אירעו מספר פיצוצים באיראן - במתקנים צבאיים, וכן במפעלי תעשייה ובמתקנים המזוהים עם תוכנית הגרעין האיראנית. חלק מהפיצוצים יוחסו, על פי גורמים זרים ולטענת השלטונות האיראניים, לישראל, כחלק מהסכסוך בין שתי המדינות.

באפריל 2021 האשימה איראן את ישראל כי ביצעה את החבלה במפעל הצנטריפוגות בנתנז, ואיימה לנקום בישראל כתוצאה מכך. כמו כן, במהלך 2022 טענה כי עצרה מספר חמושים כורדים, שנתפסו בזמן שתכננו לפגוע במתקן צבאי רגיש באספהאן, וכי הם נשלחו על ידי ישראל.

## הפיצוצים
עיתון הניו יורק טיימס דיווח כי הכטב"מים שנצפו בזמן התקיפה בליל ה-28 בינואר היו רחפנים מסוג קוודקופטר, שטווח הטיסה שלהם קצר יחסית. כיוון שאיספהאן מצויה במרכז המדינה, הרחק מגבולותיה של איראן, העריכו בעיתון כי המתקפה שוגרה מתוככי המדינה.

### באספהאן

ב-28 בינואר 2023, בשעה 23:30 (זמן מקומי), הותקף מפעל נשק איראני לפיתוח וייצור טילים באספהאן. האיראנים דיווחו שהתקיפה בוצעו באמצעות רחפנים מתאבדים גדולים מסוג קוודקופטר שגרמו נזק רב למפעל. לפי פרסומים זרים, ישראל עמדה מאחורי התקיפה. לפי ההערכות המטרה שהותקפה בהצלחה הייתה תשתית לפיתוח טילים היפר-סוניים. לפי דיווחים אחרים במפעל ייצרו רחפנים וכטב"מים מתאבדים.

לדברי משרד ההגנה האיראני, התקיפה אירעה ברחוב ע"ש האימאם חומייני במרכז אספהאן, וכי לא היו נפגעים בנפש והנזק לרכוש היה מינימלי. כלי התקשורת הממלכתיים באיראן טענו שהצליחו לסכל המתקפה, וכי שניים מתוך שלושה רחפנים יורטו על ידי מערכת ההגנה האווירית.

### באתרים אחרים
באותו הלילה, אירעה שרפה גדולה במתקן לזיקוק נפט בתבריז. לטענת הוול סטריט ג'ורנל, הקשר בין הפיצוץ באספהאן והשרפה בתבריז "לא ברור". כמו כן, טענו ערוצי תקשורת שונים וביניהם ערוץ הטלוויזיה הפרסי איראן אינטרנשיונל כי אירעו פיצוצים גם בכרג' ובמתקן נפט באזרשהר.

באותו הלילה אירעה גם רעידת אדמה בעוצמה של 5.9 בסולם מגניטודה לפי מומנט שמוקדה היה באזרבייג'ן וגרמה נזקים במספר ערים באיראן, דבר שגרם לבלבול בקרב הרשויות, ששיערו כי מדובר בתקיפות ובפיצוצים שאירעו ברחבי המדינה.

## תגובות
לטענת גורמי ממשל אלמוניים בארצות הברית, התקיפה בוצעה על ידי ישראל, למרות שישראל לא הגיבה בנושא. הג'רוזלם פוסט הכתיר את התקיפה כהצלחה, וטען כי באיראן מנסים לשווא למזער את הנזקים.

משרד החוץ הרוסי גינה את המתקפה.

היועץ הנשיאותי של אוקראינה, מיכאילו פולודיאק, העלה ציוץ לחשבון הטוויטר שלו ובו כתב "ליל פיצוצים באיראן – מפעלי כטב"מים וטילים, מתקני זיקוק נפט. אוקראינה הזהירה אתכם!". בעקבות הציוץ, זימנה איראן את הממונה על היחסים האוקראיני לשיחת נזיפה.

## הערות שוליים

קטגוריה:סכסוך איראן–ישראל
קטגוריה:אספהאן
קטגוריה:2023 באיראן
קטגוריה:תקיפות כטב"מים
צפון-מערב איטליה

**צפון-מערב איטליה** (באיטלקית: **Italia nord-occidentale**) הוא אזור גאוגרפי, אחד מחמשת האזורים הרשמיים של איטליה לפי המכון הלאומי האיטלקי לסטטיסטיקה (ISTAT).

## גאוגרפיה
אזור צפון-מערב איטליה גובל ממערב בצרפת, מצפון בשווייץ, ממזרח באזור צפון-מזרח איטליה, מדרום בטוסקנה (מרכז איטליה). בנוסף לגבולות היבשתיים של האזור, האזור גם גובל ממזרח בים הליגורי.

האזור מאופיין בטופוגרפיה מגוונת, כאשר רכס הרי האלפים ממוקם בחלק הצפוני של אזור צפון-מערב איטליה והחלק הצפוני של רכס הרי האפנינים ממוקם בחלקו הדרומי של האזור. הפסגה הגבוהה ביותר באזור זה, מון בלאן, נמצאת ברכס הרי האלפים, על הגבול עם צרפת, ומגיעה לגובה של 4,810 מטרים מעל פני הים.

אזור עמק נהר הפו, בו נמצא נהר הפו שהוא הנהר הארוך ביותר באיטליה, ממוקם גם באזור זה.

## מחוזות
אזור צפון-מערב איטליה מחולק לארבעה מחוזות, ומכיל 24 נפות ו-1,789 קומונות:

עשרת הקומונות המאוכלסים ביותר באזור צפון-מערב איטליה הן:

## ראו גם
* מרכז איטליה
* צפון איטליה

## קישורים חיצוניים

## הערות שוליים

קטגוריה:איטליה: גאוגרפיה
ג'נדויה (שוקולד)

**ג'נדויה** (באיטלקית: **Gianduja**) הוא תערובת הומוגנית של שוקולד ואגוזי לוז טחונים שהומצא בטורינו בתקופת שלטון נפוליאון (1796–1814). ניתן לצרוך אותו בצורה של חטיפי שוקולד, כמילוי לשוקולד או כממרחי שוקולד. ג'נדויה עשוי להכיל גם אגוזים אחרים, כגון שקדים. ג'נדויה דומה לשוקולד רגיל, אך רך יותר בשל שמן אגוזי הלוז.

נקרא על שם ג'נדויה, דמות קרנבל ומריונטה המייצגת את הפיימונטזי הארכיטיפי, יליד אזור פיימונטה באיטליה שבו נפוץ שימוש באגוזי לוז.

## היסטוריה
האמברגו הקונטיננטלי, שהוטל על ידי נפוליאון ב-1806, מנע כניסת סחורות בריטיות לנמלים אירופיים בשליטה צרפתית, והגביל את אספקת הקקאו. שוקולטייר בשם Michele Prochet בטורינו הגדיל את כמות השוקולד המועטה שהייתה לו בערבובו עם אגוזי לוז מגבעות לאנגה שמדרום לטורינו. על בסיס הג'נדויה הומצא ה-gianduiotto בשנת 1852.

## ראו גם
* נוטלה, נקראה במקור פסטה ג'נדויה.

## קישורים חיצוניים

## הערות שוליים

קטגוריה:סוגי שוקולד
ברדיזאורוס

**ברדיזאורוס** (שם מדעי: *Bradysaurus*; מילולית: "לטאה איטית") הוא סוג של זוחל גדול נכחד מסדרת הפרוקולופונומורפה, אשר חי באמצע הפרם של דרום אפריקה במדבר קארו לפני 265 עד 260 מיליון שנה מזמננו. הוא תואר ב-1914 בידי החוקר ד. מ. ס. ווטסון .

סוג זה התגלה בקבוצת ביופורט  שבקארו. במקור נכללו עוד מינים רבים בסוג אבל הועברו לסוגים אחרים. כיום ישנם רק 2 מינים בסוג בעוד מין נוסף, *Bradysaurus vanderbyli* בוטל מספק:
* *Bradysaurus baini* - תואר ב-1892 בידי סילי
* *Bradysaurus seeleyi* - תואר ב-1929 בידי הוטון ובונסטרה.

מינים נוספים ששויכו לסוג זה הועברו לסוגים קרובים כמו האמבריתוזאורוס שסווג לצידו.

היה זה מהגדולים שבפרוקולופונומורפים ובבני משפחתו לצד הסקוטוזאורוס והוא הגיע לאורך 2.5 עד 3 מטרים ולמשקל של חצי טון עד טון. במראהו דמה מעט לצב בעל גפיים חזקות וכוסה באוסטאודרם דמוי-קשקשים. אורך הגולגולת הגיע ל-42 עד 48 ס"מ והיה בעל מבנה כבד עם שיניים עבות וגבוהות שיועדו לטחינת צמחייה. עקב גודלו הוא יכל לשמור על טמפרטורה בהצלחה וגם להתגונן מטורפים כמו גורגונופסיים.

## קישורים חיצוניים

* 

## הערות שוליים

קטגוריה:בעלי חיים שתוארו ב-1914
קטגוריה:טקסונים שתוארו בידי ד. מ. ס. ווטסון
קטגוריה:פרוקולופונומורפה
קטגוריה:בעלי חיים שחיו בפרם באפריקה
קטגוריה:מאובני טקסונים שתוארו ב-1914
נביל אבו רודיינה

**נביל ג'ורג' עודה אבו רודיינה** (בערבית: **نبيل أبو ردينة**; נולד ב-3 במאי 1946 בבית לחם) הוא פוליטיקאי פלסטיני, והדובר הרשמי של נשיא הרשות הפלסטינית מחמוד עבאס.

## ביוגרפיה
אבו רודיינה נולד בבית לחם למשפחה נוצרית אורתודוקסית. הוא בעל תואר בוגר במשפטים מאוניברסיטת קהיר (1968). בין השנים 1968–1988 שימש כעוזרו של ח'ליל אל-וזיר (אבו ג'יהאד). לאחר חיסול אבו ג'יהאד בידי ישראל בשנת 1988, הוא שימש כדובר ויועץ של נשיא הרשות, יאסר ערפאת, עד למותו של זה ב-2004. אבו רודיינה המשיך לעבוד תחת נשיא הרשות הפלסטינית מחמוד עבאס כדובר, ובשנת 2018 מונה לשר ההסברה וכממלא מקום ראש ממשלת הרשות הפלסטינית.
בספטמבר 2009 נפוצו שמועות כי אבו רודיינה חולה במחלה דומה מאוד לזו של שלקה בה יאסר ערפאת, אך הרשות הפלסטינית הכחישה טענה זו.

## קישורים חיצוניים

## הערות שוליים

קטגוריה:נוצרים פלסטינים
קטגוריה:פוליטיקאים פלסטינים
קטגוריה:פלסטינים שנולדו ב-1946
פרוטודוס

**פרוטודוס** המכונה גם **עמלץ מאקו חקיין** (שם מדעי: *Parotodus*) הוא סוג נכחד של כריש נכחד מהסדרה דמויי עמלץ אשר התקיים לאורך עידן הקנוזואיקון בין האאוקן לפליסטוקן לאורך כל היבשות ונראה שהיה שוכן אוקיינוסים פתוחים. כריש זה השתייך למשפחה הנכחדת Cardabiodontidae, שהייתה אולי קרוב לאוטודונטיים הענקיים. הוא תואר למדע ב-1980.

הפרוטודוס ידוע ממאובנים של שיניים רחבות יחסית שנמצאו לאורך כל היבשות, אך הם די נדירים מה שהופך אותם לאטרקטיבים לחובבי מאובנים. אלה התגלו בין השאר במיורקה, מלטה, לאורך אירופה, מדגסקר, קזחסטן, יפן, דרום קוריאה, דרום אפריקה, ניו זילנד, אוסטרליה, פרו, קליפורניה, מזרח ארצות הברית ועוד. נמצאו גם מאובנים שלו לאורך איים מרוחקים באוקיינוס ההודי והאוקיינוס השקט, מה שכנראה נובע מכך שנדד לאורך האוקיינוסים בדומה לכריש כחול או כריש ארך-גף מודרניים.
## מאפיינים
לפרוטודוס היו שיניים חדות בעלות להב חלק ששימש לקריעת טרף ביעילות. הערכות על גודל גופו נעות על יותר מ-7.5 מטרים ולמשקל של 900 עד 4,800 ק"ג (לפי הערכות שונות), מה שהופך אותו לאחד מהכרישים הגדולים בתקופתו וכנראה שהיה טורף-על שניזון כמו עמלץ לבן או עמלץ כחול מטרף של כרישים אחרים, יונקים ועופות ימיים ודגים.

## קישורים חיצוניים

## הערות שוליים

קטגוריה:בעלי חיים שתוארו ב-1980
קטגוריה:טקסונים שתוארו בידי אנרי קפטה
קטגוריה:דמויי עמלץ
קטגוריה:דמויי כריש מהקנוזואיקון
קטגוריה:מגה-פאונה ימית של הנאוגן
קטגוריה:מגה-פאונה ימית של הפלייסטוקן
קטגוריה:מאובני טקסונים שתוארו ב-1980
אנדריי בלולי

**אנדריי בלולי** (ברוסית: **Андрей Беллоли** ; 1820–1881) היה צייר רוסי יליד איטליה; ידוע בעיקר בציורי העירום הנשי שלו.

## ביוגרפיה
הוא למד אמנות באקדמיה די סן לוקה. במהלך המהפכות של 1848 הוא עזב את איטליה. ב-1850 הוא התיישב בסנקט פטרבורג ועבד בתחילה כצייר דקורטיבי בכנסיות ובארמונות; הוא צייר כמעט כל דבר, החל מקישוטי דלתות קטנות ועד לתקרות. מאוחר יותר החל לצייר פורטרטים בעיקר של נשים וילדים, בצבעי שמן ובעפרונות צבעוניים.

הוא השתתף באופן קבוע בתערוכות וב-1861 זכה בתואר "אקדמי" לציור דיוקנאות על ידי האקדמיה הקיסרית לאמנויות. בשנת 1869, הוא ארגן תערוכה ומכירה, כשההכנסות לטובת תלמידים עניים ואלמנות ויתומים של אמנים.

בשנת 1870, לרגל יום הולדתו החמישים, הוענק לו אות מסדר סטניסלאוס הקדוש. באותה שנה תרם את אחת מיצירותיו הידועות ביותר "אחרי האמבטיה" למוזיאון האקדמיה. הוא יצר כמה וריאציות על נושא זה, אחת מהן נרכשה על ידי הדוכס הגדול ניקולאי קונסטנטינוביץ'. הוא נמצא כעת במוזיאון לאמנויות של אוזבקיסטן בטשקנט, שם מת הדוכס הגדול.

למרות שציוריו היו פופולריים בקרב הציבור, הם זכו בדרך כלל בביקורות גרועות. בשנת 1877, הסופר והמבקר, וסבולוד גרשין השמיץ את דיוקנותיו - כ"גברות נחמדות ויפות" ללא תוכן רגשי. 

במשך שנים רבות, הוא המשיך להיות מעורב בפעילויות שהועילו לאמנות ולאמנים רוסים, אך מסיבות לא ידועות הוא התאבד ב-1881.

## גלריה

File:Andrey Belloly 1.jpg
File:Andrey Belloly 2.jpg
File:Andrey Belloly 3.jpg
File:Belloli-Pius.jpg


## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1820
קטגוריה:רוסים שנפטרו ב-1881
צרטודוס

**צרטודוס** (שם מדעי: *Ceratodus*; מיוונית: "שן קרן") הוא סוג נכחד של דג ריאות מהסדרה דגי ריאות אוסטרליים, אשר היה קרוב למין דג ריאות אוסטרלי.

## מאפיינים
סוג זה התקיים החל מתקופת הטריאס והתקיים אולי עד האאוקן שלפני 251 עד 55 מיליון שנה מזמננו. המאובנים שלו התגלו במקומות רבים ביניהם בארצות הברית, ארגנטינה, גרינלנד, אנגליה, גרמניה, מצרים, מדגסקר, סין, ואוסטרליה.

הצרטודוס היה דג גדול יחסית באורך של עד 4 מטרים והוא היה בעל לסתות גדולות עם שיניים בעלות כתר גבוה דמויות-קרניים (ומכאן שמו), מה שעזר לו לכתוש טרף. ייתכן שהכיל ריאות פרימיטיביות שעזרו לו לנשום החוצה מהמים בעיתות מצוקה, בדומה לדגי ריאות מודרניים.

## קישורים חיצוניים

## הערות שוליים


Ceratodus.jpg
Ceratodus runcinatus Tubingen.JPG
FOS243.jpg


קטגוריה:בעלי חיים שתוארו ב-1838
קטגוריה:טקסונים שתוארו בידי לואי אגאסי
קטגוריה:מאובני טקסונים שתוארו ב-1837
קטגוריה:דגי ריאות
קטגוריה:בעלי סנפירים בשרניים פרהיסטוריים
קטגוריה:דגי גרם מהמזוזואיקון
גמר היורוליג

**גמר היורוליג** הוא משחק גמר של תחרות היורוליג, הליגה המהווה הרמה הגבוהה ביותר בכדורסל המקצועי באירופה.

הגמר, שנערך בפורמט שני משחקים עם נקודות מצטברות (1958–1961, 1964–1965), משחק יחיד (1962, 1966 ואילך למעט היורוליג ב-), סדרת הטוב מ-3 (1963) או סדרת הטוב מ-5 (2001 ביורוליג), מכריע את זהות הזוכה בליגה באותה עונה, שלרוב מוכתרת לאלופת אירופה.

מאז 2002, בתקופת היורוליג שמאורגן על ידי היורוליג בסקטבול, גמר היורוליג מגיע בסופו של פיינל פור היורוליג, חצי הגמר של הטורניר, והוא נערך בכל פעם בעיר אחרת. בדרך כלל נערך משחק הגמר יומיים אחרי משחקי חצי הגמר, ולפניו באותו היום נערך המשחק על המקום השלישי בין מפסידות חצאי הגמר.

בסיום הגמר מוענק פרס ה-MVP של פיינל פור היורוליג לשחקן המצטיין, לרוב מהקבוצה שזכתה בתואר.

הזוכה הראשונה בתואר הייתה א.ס.ק. ריגה מברית המועצות, שגברה בגמר עונת 1958 בגביע אירופה לאלופות בכדורסל על אקדמיק סופיה הבולגרית בסיכום שני משחקים, שנערכו בריגה וסופיה.

## מחזיקות הגביע

## גמרי היורוליג

## תארים לפי מועדון

## תארים לפי ליגה

## מלכי הסלים, ה-MVP ומאמנים
מ-1958 עד 1987 צוין מלך הסלים של גמר היורוליג, בין אם שיחק בקבוצה המנצחת או המפסידה. עם זאת, לא הוענק פרס MVP. מאז סוף עונת , כאשר נערך פיינל פור היורוליג הראשון של העידן המודרני, נבחר ה-MVP של פיינל פור היורוליג בסיום כל פיינל פור, לאחר הגמר.

## מלך הסלים של הגמר מספר פעמים

## MVP של הגמר מספר פעמים

## מאמנים ושחקנים

### הכי הרבה הופעות בגמר למאמן

### שחקנים עם הכי הרבה אליפויות

## הכי הרבה נקודות בגמר היורוליג
#  ז'ארקו ואראיץ' (בוסנה סרייבו) – **45** מול אמרסון וארזה בגמר 1979
#  ולדימיר אנדריב (צסק"א מוסקבה) – **37** מול ריאל מדריד בגמר 1969
#  דראז'ן פטרוביץ' (ציבונה זאגרב) – **36** מול ריאל מדריד בגמר 1985
#  סרגיי בלוב (צסק"א מוסקבה) – **36** מול איניס וארזה בגמר 1973
#  סטיב צ'ובין (סימנטל מילאנו) – **34** מול ריאל מדריד בגמר 1967
#   ארל ויליאמס (מכבי תל אביב) – **31** מול ריאל מדריד בגמר 1980
#  אמיליאנו רודריגס (ריאל מדריד) – **31** מול ספרטק ברנו בגמר 1964
#  חואן אנטוניו סן אפיפניו (ברצלונה) – **31** מול בנקו די רומא בגמר 1984
#  ויין הייטאוור (ריאל מדריד) – **30** מול דינמו טביליסי בגמר 1962
#  מירזה דליבאשיץ' (בוסנה סרייבו) – **30** מול אמרסון וארזה בגמר 1979
#   קליפורד לויק (ריאל מדריד) – **30** מול צסק"א מוסקבה בגמר 1965
#  פרנטישק קונביצ'קה (ספרטק ברנו) – **30** מול ריאל מדריד בגמר 1964

## ראו גם
* פיינל פור היורוליג
* MVP של פיינל פור היורוליג

## קישורים חיצוניים
* עמוד האינטרנט הרשמי של היורוליג
* לינגואספורט
* פורום InterBasket יורוליג כדורסל
* פורום TalkBasket יורוליג כדורסל
*  

## הערות שוליים

קטגוריה:יורוליג
אנה פאולה מאיה

**אנה פאולה מאיה** (בפורטוגזית: **Ana Paula Maia**; נולדה ב-1977) היא סופרת ותסריטאית ברזילאית.

## קריירה
אנה פאולה סיימה לימודי מדעי המחשב ומדעי התקשורת. ספרה הראשון "דייר הפגמים התת-קרקעיים", יצא לאור ב-2003. היא המחברת של טרילוגיית "סאגת הפראיים", שהתחילה עם הרומנים הקצרים "בין קרבות כלבים לחזירים שחוטים" ו"העבודה המלוכלכת של אחרים" – שראו אור בכרך בודד – והסתיימה ברומן "פחם מהחי".

## חיים אישיים
מאיה נולדה בנובה איגואסו, במדינת ריו דה ז'ניירו; אמה היא מורה לספרות ואביה בעלים של בר. מאיה גדלה עם ספרים בילדותה, אבל איבדה בהם עניין בהתבגרותה, כשניגנה בלהקת פאנק רוק במהלך שנות העשרה שלה. היא מדברת על הנושא בשיחה שכותרתה "ספרות היא מפגש מאוד פרטי".

## השפעות
כתיבתה של מאיה מושפעת בין היתר מסרטיהם, סדרות הטלוויזיה והמותחנים של פיודור דוסטויבסקי, אדגר אלן פו, קוונטין טרנטינו וסרג'ו לאונה. הדמויות הראשיות בסיפוריה הם גברים, אנשים העובדים בעבודות חיוניות ומסוכנות, כמו אוספי אשפה, כורי פחם ועובדי בית מטבחיים.

## פרסים
מאיה זכתה במשך שנתיים ברציפות בפרס סאו פאולו לספרות לרומן הטוב ביותר: בשנת 2018 על ספרה "כמו על האדמה כך מתחת לאדמה", ובשנת 2019 על ספרה "לקבור את מתיך".

## כתבים
* 2003: "דייר הפגמים התת-קרקעיים"
* 2007: "מלחמת הממזרים"
* 2009: "בין קרבות כלבים לחזירים שחוטים". פורסם יחד עם "העבודה המלוכלכת של אחרים"
* 2011:"פחם מהחי"
** מהדורה אנגלית: "סאגת הפראיים"; תורגם בשנת 2016 Dalkey Archive Press.
* 2013: "על פרות ואנשים"
** ספר זה תורגם לעברית על ידי מיכל שליו ויצא לאור בשנת 2020 בהוצאת תשע נשמות
* 2017: "כמו על האדמה כך מתחת לאדמה"
* 2018: "לקבור את מתיך"

## קישורים חיצוניים

* אנה פאולה מאיה, באתר Companhia das Letras 
* אנה פאולה מאיה, באתר Editora Record 

## הערות שוליים

קטגוריה:סופרים ברזילאים
קטגוריה:סופרות ברזילאיות
קטגוריה:ברזילאים שנולדו ב-1977
קטגוריה:ברזילאיות שנולדו ב-1977
בית פתוח חלק א'

**בית פתוח חלק א**' הוא אלבום האולפן הרביעי של הזמר-יוצר הישראלי שלומי שבן, שיצא בשנת 2023.

## הפקה
האלבום יצא כתשע שנים לאחר אלבומו הקודם של שבן, "תרגיל בהתעוררות". תמיר מוסקט ואסף תלמודי, מפיקי האלבום הקודם, שיתפו פעולה עם שבן גם בהפקת אלבום זה.

האלבום כולל שבעה שירים, שלושה מתוכן יצאו כסינגלים. באוגוסט 2022 הוציא את הסינגל "מאני טיים". חודשיים לאחר מכן הוציא את השיר "כנען (12 מרגלים)", אותו הוא מבצע לצד רביד פלוטניק ושולי רנד. הסינגל השלישי, "המאהב של אשתך" יצא לאור בדצמבר אותה שנה, ומשולבת בו דגימה מתוך השיר "פצועי אהבתנו" של מאיר אריאל. את הדגימה סימפל ושינה המוזיקאי והמפיק המוזיקלי שוזין (יוני לוין, ידוע גם כעוזי נבון).

שבן מארח את מירי מסיקה בשיר "לה ויטה א לונגה (החיים ארוכים)". שיר הסיום של האלבום, "נורי", מוקדש לבנו.

לאחר יציאת האלבום קיים שבן מופע השקה ב-30 בינואר במשכן לאומנויות הבמה בתל אביב.

## רשימת רצועות

## הערות שוליים

## קישורים חיצוניים

קטגוריה:אלבומי שלומי שבן
קטגוריה:אלבומים בעברית
קטגוריה:אלבומי חברת הליקון ארומה מיוזיק
איסכנקנתוס

**איסכנקנתוס** (שם מדעי: *Ischnacanthus*) הוא סוג נכחד של חולייתן שהיה קרוב לדגי הגרם המודרניים שהתקיים באירופה שבין הסילור לדבון והשתייך למחלקה הקדומה אקנתודים.

האיסכנקנתוס התגלה לראשונה ב-1861 ליד העיירה "Forfar" שבסקוטלנד ותואר באותה שנה בידי החוקר Egerton, שגם צירף אותו למשפחה Ischnacanthidae. באותה תקופה הדג שהתגלה התקיים באגם מקומי שהוקף בהרי געש, מה שמרמז שסוג זה התקיים במים מתוקים.
## מאפיינים
דג זה הגיע לאורך שני מטרים והיה בעל גוף מוארך עטוי קשקשים חלקים שכיסו את צידי הגוף בצורת פסיפס, אולי בדומה לעור של דגי תנין, מה שמעיד על כך שהיה שחיין מהיר והיו לו שני סנפירי גב קוצניים, כשאחד היה בקצה הגב ואחד מאחורי הראש. היו לו לסתות עבות בעלות שיניים חלולות רבות בלסת התחתונה שרמזו שהיה טורף והיו לו עיניים גדולות בקדמת הראש. בדומה לשאר קרוביו היה לו עמוד שדרה סחוסי כמו של כריש.

## קישורים חיצוניים

קטגוריה:טקסונים שתוארו בידי פיליפ גריי אגרטון
קטגוריה:בעלי חיים שתוארו ב-1861
קטגוריה:חולייתנים לסתניים
קטגוריה:בעלי חיים שחיו בסילור באירופה
קטגוריה:בעלי חיים שחיו בדבון באירופה
ברמדה

**ברמדה** (שם מדעי: *Barameda*; משמעות השם מאבוריג'ינית: "מלכודת דגים") הוא סוג של דג נכחד מהמחלקה בעלי סנפירים בשרניים, אשר התקיים בתקופה קרבון מיסיסיפי באוסטרליה לפני 355 מיליון שנה מזמננו.

הסוג תואר למדע ב-1989 בידי J. A. Long והוא הכיל 2 מינים: *Barameda decipiens*, שהיה גדול מאוד באורך של 3 עד 4 מטרים ו-*Barameda mitchelli*, שיה קטן יותר באורך של 35 ס"מ בקירוב. המאובנים שלו התגלו בתצורות "Snowy Plains Formation" שבויקטוריה, אוסטרליה.

מבנה גופו של הברמדה דמה לזה של הריזודוס הקרוב וכמותו היה בעל לסתות עבות וחזקות עם עוצמת נשיכה גבוהה, ניבים מזדקרים מקדמת הגולגולת וסנפירים קטנים עד בינוניים שאולי הותאמו לתנועה על קרקעית הים. ככל הנראה היה טורף מארב שהשתמש בכוח מפתרף כדי לתפוס חסרי חוליות, דגים ואולי גם בעלי ארבע רגליים קדומים.

## קישורים חיצוניים

## הערות שוליים

קטגוריה:בעלי סנפירים בשרניים פרהיסטוריים
קטגוריה:דגי גרם מהפלאוזואיקון
קטגוריה:מאובני טקסונים שתוארו ב-1989
אלירזאורוס

**אלירזאורוס** (שם מדעי: *Alierasaurus*; משמעות השם: מ"אליירו"- השם המקומי של העיר אלגרו + "זאורוס" שפירושו: "לטאה/זוחל") הוא סוג קדום של זוחל מהקבוצה פליקוזאוריה, אשר חי באירופה של הפרם שלפני 290 עד 245 מיליון שנה מזמננו.

סוג זה דמה במראהו לקוטילורוניצוס הענקי והיה אף גדול ממנו, באורך של 6 או 7 מטרים והיה כבד כמו פיל מודרני, אחד מהגדולים שבחיות הפרם היבשתיות. הוא התגלה בתצורות "Cala del Vino Formation" שבסרדיניה, איטליה ואולי התגלה גם בטקסס. הסוג תואר בידי החוקרים Romano ו-Nicosia ב-2014 ונכלל מין יחיד - *Alierasaurus ronchii*, שנקרא לכבוד המגלה אוסוניו רונצ'י.

זוחל זה היה דומה מעט לצב או לחרדון צב ענקי, ללא שריון מלא ובעל זנב עבה גפיים עבות עם אצבעות ארוכות עוטות טפרים. ראשו היה קטן יחסית והוא היה אוכל צמחים שליו ואיטי.

## גלריה

Alierasaurus reconstruction.jpg|איור אפשרי


## קישורים חיצוניים

## הערות שוליים

קטגוריה:פליקוזאוריה
קטגוריה:בעלי חיים שחיו בפרם באירופה
קטגוריה:מאובני טקסונים שתוארו ב-2014
סקפנורינכוס

**סקפנורינכוס** (שם מדעי: *Scapanorhynchus*; מיוונית: "חוטם את חפירה") הוא סוג נכחד של כריש מהמשפחה כרישי גובלין, אשר חי בין הקרטיקון למיוקן. הסוג תואר ב-1889 בידי החוקר האנגלי ארתור סמית' וודוורד (Arthur Smith Woodward) וממנו ידועים ארבעה מינים.

מאובניו הזכירו בצורתם את כריש הגובלין המודרני והוא הגיע לאורך של 65 ס"מ עד שלושה מטרים, בדומה למין ששרד, ואלה כללו חוטם מוארך דמוי-חרטום ובעל צורות של שיניים עבות מותאמות למעיכת טרף שהגיעו לאורך של עד שבעה ס"מ.

חלק מהחוקרים חולקים על כך שהשתייך למשפחה של כרישי הגובלין ורואים בו קרוב עתיק יותר של כרישי החול במשפחה עצמאית של דמויי-עמלץ.

## קישורים חיצוניים

## הערות שוליים

קטגוריה:בעלי חיים שתוארו ב-1889
קטגוריה:טקסונים שתוארו בידי ארתור סמית' וודוורד
קטגוריה:מאובני טקסונים שתוארו ב-1889
קטגוריה:כרישי גובלין
קטגוריה:דמויי כריש מהקנוזואיקון
קטגוריה:מגה-פאונה ימית של הפלאוגן
קטגוריה:מגה-פאונה ימית של הנאוגן
דניאל ברנדנסטיין

**דניאל ברנדנסטיין** (באנגלית: **Daniel Charles Brandenstein **; נולד ב-17 בינואר 1943 , ויסקונסין) הוא טייס קרב ואסטרונאוט בתוכנית מעבורות החלל לשעבר של נאס"א.

## קורות חיים
דניאל ברנדנסטיין נולד בעיירה ווטרטאון שבמדינת ויסקונסין. לאחר סיום בית הספר הוא למד תואר ראשון במתמטיקה ופיזיקה באוניברסיטה מקומית. בשנת 1965 הוא התגייס לצי ארצות הברית ונשלח לקורס טיס. בשנת 1967 הוא הוצב ביחידה מבצעית כטייס "A-6 אינטרודר". בשנים 1968–1970 הוא שירת על סיפון נושאות מטוסים Constellation ו-Ranger באזור וייטנאם. בתקופה זו הוא ביצע 192 טיסות מבצעיות. בהמשך הוא עבר קורס טייסי ניסוי והיה .

## שירות בתחום החלל
בשנת 1978 ברנדנסטיין נבחר ליחידת האסטרונאוטים של נאס"א. הוא היה בצוות קרקע של מספר משימות. בשנת 1983 הוא השתתף במשימת STS-8 של מעבורת החלל צ'לנג'ר כטייס (ריצ'רד טרולי היה מפקד צוות). במשימת STS-51-G בשנת 1985 הוא היה מפקד צוות של מעבורת החלל דיסקברי. 1990 הוא היה מפקד צוות שהמריא על סיפון מעבורת החלל קולומביה בטיסה שהייתה חריגה ונמשכה 10 ימים. בשנת 1992 הוא היה מפקד צוות של STS-49 על מעבורת החלל אנדוור.

בשנים 1987–1992 ברנדנסטיין היה  של נאס"א. הוא עזב את נאס"א בשנת 1992.

## לאחר פרישה מנאס"א
לאחר פרישה מנאס"א ברנדנסטיין עבד בלוקהיד מרטין בתפקיד ניהולי. בהמשך הוא עבד ב-United Space Alliance.

## קישורים חיצוניים

* 
* קורות חיים
* ראיון עם דניאל ברנדנסטיין

קטגוריה:אסטרונאוטים אמריקאים
קטגוריה:בוגרי אוניברסיטת ויסקונסין
קטגוריה:טייסי צי ארצות הברית
קטגוריה:אנשי הכוחות המזוינים של ארצות הברית במלחמת וייטנאם
קטגוריה:אמריקאים מעוטרי אות לגיון ההצטיינות
קטגוריה:מעוטרי אות לגיון הכבוד
קטגוריה:מעוטרי מדליית האוויר
קטגוריה:מעוטרי צלב התעופה המצוינת (ארצות הברית)
קטגוריה:עובדי לוקהיד מרטין
קטגוריה:אמריקאים שנולדו ב-1943
גיגנטטיפוס

**גיגנטטיפוס** (שם מדעי: *Gigantatypus*) הוא סוג נכחד של צב ים אשר התקיים במשך הקרטיקון העליון במאסטריכט שבסביבות 70 מיליון שנה מזמננו, כך שהוא נכחד לפני הכחדת הקרטיקון שלפני 66 מיליון שנה.

צב זה היה גדול בהרבה מהצבים הימיים החיים כיום והיה מהגדולים שבצבי הים מעולם, לאחר הפרוטוסטגיים כמו הארכלון הענקי ולצד הסוג *Atlantochelys*.

סוג זה תואר למדע ב-2006 בידי H. F. Kaddumi, לאחר שהתגלו מאובנים של עצם זרוע שלו בירדן (בשטחי "Wadi Al Dabi" שבעמאן) ואלה השתייכו למין *Gigantatypus salahi*. צב זה התקיים בים תטיס הקדום שבין חופי אפריקה והמזרח התיכון ובאורח חייו אולי דמה לזה של צב ים חום או צב ים ירוק. עם זאת היה גדול מהם בהרבה, באורך של יותר מ-3.5 מטרים.

## קישורים חיצוניים

## הערות שוליים

קטגוריה:צבים ימיים
קטגוריה:צבי ים פרהיסטוריים
קטגוריה:צבים שחיו בקרטיקון
קטגוריה:מאובני טקסונים שתוארו ב-2006
דוד לבהרי

**דוד לבהרי** (24 בספטמבר 1935 – 20 בינואר 2023) היה פרופסור לכלכלה באוניברסיטה העברית בירושלים ומומחה בינלאומי בתחומי הצמיחה הכלכלית על בסיס מודלים מתמטיים, וכלכלה בתנאי אי ודאות. שימש כדירקטור בחברות ציבוריות רבות וכיועץ כלכלי לבנימין נתניהו בעת כהונתו כשר האוצר בממשלת אריאל שרון.

## קורות חיים

נולד ב-1935 בישראל, אז עדיין פלשתינה, את ילדותו העביר ברעננה. בן לדינה וצבי לבהרי. שירת בחיל השריון (1955-1953) ולחם במבצע קדש.

בשנים 1961-1955, למד לתואר ראשון ושני באוניברסיטה העברית בהנחיית ניסן לויתן. בשנת 1964 פרסם את עבודת הדוקטורט שלו ”Essays In Economic Growth” בהנחיית רוברט סולו ופול סמואלסון באוניברסיטת MIT.

בשובו לארץ נמנה עם הצוות שהקים את החוג לכלכלה באוניברסיטת תל אביב. בשנת 1973 קודם לפרופסור מן המניין באוניברסיטה העברית. כיהן כראש החוג לכלכלה בין השנים 1978-1975. היה ראש המכון למחקר כלכלי בישראל ע"ש פאלק בשנים 1993-1984 ועבד גם במרכז שלם.

במשך השנים היה פרופסור אורח באוניברסיטאות מובילות בארצות הברית, ובהן דארטמות' קולג', אוניברסיטת שיקגו, אוניברסיטת אילינוי באורבנה-שמפיין, אוניברסיטת סטנפורד ו-MIT.

המהלך השנים שיתף פעולה מחקרית עם חוקרים רבים. בין החוקרים עמם שיתף פעולה באוניברסיטה העברית: חיים ברקאי ומיכאל קרן.

היה יו״ר דירקטוריון של חברת הגמל לעובדי האוניברסיטה העברית בשנים 2011-2004, וחבר בוועדת ההשקעות שנים רבות ועד מותו. כמו כן כיהן בוועדה המייעצת של בנק ישראל לענייני בנקאות.

פרופסור לבהרי היה מן הכלכלנים שהתחנכו על התאוריות של דן פטינקין, והיה מחויב לחלוטין לכלכלה חופשית, והתבלט כמתנגד אקטיבי לקרטליזציה בשוק ההון והבנקאות.

במקביל לעבודתו באוניברסיטה העברית הרצה גם במכללת נתניה, ובמרכז האקדמי רופין.

מעבר לעבודתו האקדמית, היה מיוזמי ומקימי כפר עידוד, מסגרת המיועדת למבוגרים עם קשיי למידה, תפקוד והסתגלות. בתאריך 23 ביולי 2023 נקרא כפר עידוד על שמו.

היה חובב כדורגל נלהב, ששימש גם כפרשן אורח בתוכניות שירים ושערים, וכדור בראש (יחד עם דן הורוביץ) בשנות ה-80, ותחילת שנות ה-90.

התגורר בירושלים. היה נשוי לרות אביבה שנפטרה ב-1987. נפטר ב-20 בינואר 2023 והותיר אחריו שני ילדים. בתו הצעירה מיכל, היוותה עבורו את ההשראה להקמת כפר עידוד. מיכל דיירת בכפר.

## קישורים חיצוניים
*
* פרופ׳ דוד לבהרי, באתר המחלקה לכלכלה ע״ש משפחת בוגן, האוניברסיטה העברית
* תצוגת מייסד אתר מורשת רעננה
*
* 

## הערות שוליים

קטגוריה:כלכלנים ישראלים
קטגוריה:סגל אוניברסיטת תל אביב: כלכלה
קטגוריה:סגל האוניברסיטה העברית בירושלים: כלכלה
קטגוריה:נשיאי האגודה הישראלית לכלכלה
קטגוריה:חיילי חיל השריון במלחמת סיני
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:ירושלים: אישים
קטגוריה:שירים ושערים
קטגוריה:יהודים הקבורים בהר המנוחות
קטגוריה:סגל המרכז האקדמי רופין
קטגוריה:ישראלים שנולדו ב-1935
קטגוריה:ישראלים שנפטרו ב-2023
סינדי ויליאמס

**סינתיה ג'יין "סינדי" ויליאמס** (באנגלית: **Cynthia Jane "Cindy" Williams**; 22 באוגוסט 1947 – 25 בינואר 2023) הייתה שחקנית אמריקאית, הידועה בעיקר בזכות גילומה של שירלי פיני, אחת מהדמויות הראשיות בסיטקום "לוורן ושירלי".

## ביוגרפיה
ויליאמס נולדה בשכונת ון נייז  שבלוס אנג'לס ב-22 באוגוסט 1947 לג'ון ולילי ויליאמס. המשפחה עברה לדאלאס שבטקסס כאשר ויליאמס הייתה בת שנה, וחזרה ללוס אנג'לס כשהייתה בת עשר. הייתה לה אחות בשם קרול אן.

ויליאמס כתבה ושיחקה בילדותה בכנסייה, ומאוחר יותר שיחקה בבית הספר התיכון בבירמינגהם. ויליאמס סיימה את לימודיה בתיכון ב-1965. בהמשך למדה בקולג' העירוני של לוס אנג'לס, שם למדה תיאטרון.

ויליאמס החלה את קריירת המשחק בתחילת שנות ה-70 כאשר השתתפה במספר פרסומות, והופיעה במספר תוכניות טלוויזיה.

בתחילת הקריירה שלה שיחקה ויליאמס בתפקידים בולטים בסרטים, בהם, "גרפיטי אמריקאי" (1973) של הבמאי ג'ורג' לוקאס, שם גילמה את הכלה של רון הווארד, והסרט "השיחה" (1974) של הבמאי פרנסיס פורד קופולה. מאוחר יותר היא לקחה חלק באודישן לסרט "מלחמת הכוכבים" של לוקאס, אבל לבסוף הייתה זו קארי פישר שזכתה בתפקיד של הנסיכה ליאה.

ויליאמס זכתה לפרסום רב במיוחד, כאשר שיחקה בתפקיד הראשי בסיטקום "לוורן ושירלי" בין השנים 1976–1982. ויליאמס הפסיקה לשחק בתוכנית, לאחר שנכנסה להיריון עם בנה הראשון. מאוחר יותר היא השתתפה בסדרה קומית אחרת בשם "Getting By". היא הופיעה בהמשך גם בתפקיד אורח באחד מהפרקים של הסדרה "".

בשנות ה-90 הייתה ויליאמס המפיקה של הסרט של "אבי הכלה", וכמו גם לסרט ההמשך שלו. ב-11 בדצמבר 2007 היא הופיעה לראשונה תיאטראות ברודוויי במחזמר "The Drowsy Chaperone".

ויליאמס הייתה נשואה לביל הדסון, אשר היה חלק בשלישייה המוזיקלית האחים הדסון . הזוג היה נשוי בין השנים 1981 ועד לגירושיהם בשנת 2000. נולדו להם שני ילדים – אמילי הדסון (ילידת 1983) וזאקרי הדסון (יליד 1986). ויליאמס התגוררה יחד עם משפחתה בלוס אנג'לס.

לאחר תקופה קצרה בה היא הייתה חולה, נפטרה ויליאמס ב-25 בינואר 2023 בלוס אנג'לס בגיל 75.

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1947
קטגוריה:אמריקאיות שנפטרו ב-2023
לוורן ושירלי

**לוורן ושירלי** (באנגלית: **Laverne & Shirley**) היא קומדיית מצבים אמריקנית פופולרית בת 8 עונות, אשר הופקה לשידור במקור עבור רשת ABC, בשנים 1976–1983. התוכנית הייתה סדרת ספין-אוף לסדרת הטלוויזיה המצליחה ימים מאושרים.

עלילת הסדרה מתרחשת בין סוף שנות ה-50 של המאה ה-20 ועד אמצע שנות השישים ומתמקדת בלוורן דפאזיו (מגולמת על ידי פני מרשל) ושירלי פיני (מגולמת על ידי סינדי ויליאמס), שתי חברות ושותפות לדירה שעובדות במפעל בקבוקים במבשלה בעיר מילווקי שבמדינת ויסקונסין. מהעונה השישית ואילך עלילת הסדרה עברה לעיר ברבנק שבמדינת קליפורניה.

מייקל מקין ודייוויד לנדר שיחקו בתפקידי משנה בתפקידים לנרד "לני" קוסנובסקי ואנדרו "סקוויגי" סקוויגמן, בהתאמה, אשר היו חברים ושכנים של לוורן ושירלי. צוות השחקנים הקבוע של התוכנית כלל בין היתר גם את אדי מקה בתפקיד המאהב של שירלי קרמיין רגוסה, פיל פוסטר בתפקיד אביה של לוורן והבעלים של ה"פיצה–כדורת" והקאובוי ביל'ס פרנק דפאזיו, ובטי גארט בתפקיד עדנה באביש–דפאזיו, בעלת הבית של הדירה שבה גרו לוורן ושירלי במילווקי ולימים אמה החורגת של לוורן.

במהלך השנים זכתה הסדרה פרסים ומועמדויות, כולל שש מועמדויות לפרס גלובוס הזהב ומועמדות אחת לפרס האמי.

בישראל הסדרה שודרה בערוץ המזרח התיכון בשנות ה-80 של המאה ה-20.

## סקירת סדרה

## גלריית תמונות

Laverne_and_shirley_new_years_eve_1977.JPG|שירלי מנחמת את לוורן לאחר שהדייט של לוורן לליל הסילבסטר סיים את הקשר עימה
Laverne_and_Shirley_cast_1976.JPG|תמונה של צוות שחקני התוכנית מ-1976
Penny Marshall Cindy Williams Laverne and Shirley 1976.JPG|לוורן ושירלי במקום עבודתם במבשלת שוץ במילווקי


## קישורים חיצוניים

קטגוריה:אולפני CBS: תוכניות וסדרות
קטגוריה:סדרות ספין-אוף אמריקאיות
קטגוריה:תוכניות טלוויזיה באנגלית
קטגוריה:תוכניות טלוויזיה שמתרחשות בלוס אנג'לס
קטגוריה:ערוץ המזרח התיכון - תוכניות רכש
קטגוריה:סדרות טלוויזיה אמריקאיות שעלו לשידור בשנת 1976
שלוש ארבע לעבודה

**שלוש ארבע לעבודה** היא סדרת טלוויזיה ישראלית חינוכית לילדים, המשודרת החל מ-10 בנובמבר 2013 בערוץ ניק ג'וניור ללקוחות HOT.

## תקציר העלילה
בכל פרק בשתי העונות הראשונות, מתארחים ילד או ילדה אחרים הנפגשים עם בעלי מקצוע שונים ליום עבודה שגרתי. במהלכו הם לומדים על חשיבות המקצוע, במה משתמשים בו, מה קשה בו ומה כיף.

בכל פרק החל מהעונה השלישית מתארחים שני כוכבי הסדרה "צוות הצלה" ואחיהם הנפגשים עם בעלי מקצוע שונים ליום עבודה שגרתי. במהלכו הם לומדים על חשיבות המקצוע, במה משתמשים בו, מה קשה בו ומה כיף.

## שידור הסדרה

## פרקים
### עונה 1

### עונה 2

### עונה 3

## קישורים חיצוניים
* 

קטגוריה:ניק ג'וניור: תוכניות וסדרות
בישופות פרדן

**הנסיכות-בישופות של פרדן** (בגרמנית: **Fürstbistum Verden**, **Hochstift Verden** או **Stift Verden**) הייתה נסיכות כנסייתית של האימפריה הרומית הקדושה ששכנה במדינת סקסוניה התחתונה בגרמניה של ימינו. ורדן הייתה דיוקסיה של הכנסייה הקתולית מאז אמצע המאה ה-8. המדינה פורקה ב-1648. השטח נוהל על ידי לורדים חילוניים מטעם הבישוף של פרדן. כנסיכות-בישופות של האימפריה, שטחה של המדינה לא היה זהה לזה של הבישופות, אלא הייתה ממוקמת בתחומיה והיוותה כרבע משטח הבישופות. על פי תנאי שלום וסטפאליה, פורקה הבישופות והוקמה ישות חדשה, דוכסות ברמן-פרדן.

## מיקום
שטחה של הנסיכות-בישופות של פרדן כיסה את חלקו המזרחי של מחוז פרדן הנוכחי (גבולו עבר בין לנגוודל ואטלסן), ואת החלק הדרומי של מחוז רוטנבורג (Wümme) וחלקים ממחוזות הרבורג והית (Heidekreis).

## היסטוריה

### הקמה
דיוקסיית פרדן נוסדה בסביבות 800 בפרדן על אלר כסופרגן במחוז הכנסייה מיינץ. כאשר דוכסות סקסוניה הישנה פורקה בשנת 1180, חלק מהשטח סביב השטורנמיגאו הוקם כמדינה חופשית אימפריאלית. הבישוף של פרדן, בנוסף לחובותיו הרוחניות, היה, בעצמו, השליט הזמני של הנסיכות-בישופות של פרדן. הנסיך-הבישוף הראשון - טמו מפרדן - שלט באזור שהיה כרבע מהיקף השטח הדיוקסי. בשנת 1195 הקים הנסיך-הבישוף רודולף הראשון את טירת רוטנבורג על וימה כמעוז נגד הנסיכות-ארכיבישופות השכנה של ברמן. מאוחר יותר קיבלה הטירה את תפקידה של מושב הנסיך.

הבישופים, ומכאן גם הנסיכים-הבישופים, נבחרו על ידי מועצת הקתדרלה. אולם האפיפיורים ניסו להשפיע על הבחירות ולעיתים הצליחו לגרום למועמדים שלהם להיבחר. מועמדים כאלה, שבדרך כלל לא היו מקומיים, לא נהנו מתמיכה מקומית ונראו .

מראשית המאה ה-16 הנסיכות-בישופות השתייכה לחוג הרייני-ווסטפאלי התחתון, מחוז פיסקלי וצבאי של האימפריה. פרדן שלחה את נציגיה לדיאט האימפריאלי ולחוג הקיסרי. בעוד פרדן, כמו רוזנות הויה השכנה, הייתה חברה בחוג הווסטפאלי, שטחים סמוכים אחרים, כגון דוכסות בראונשווייג-לינבורג והנסיכות-ארכיבישופות של ברמן, היו חלק מהחוג הסקסוני התחתון. לעיתים, הנסיכים-בישופים שלטו גם בנסיכות-ארכיבישופות של ברמן באיחוד אישי. כדי לשמור על שני המושבים שלהם בדיאט, מדינות ברמן ופרדן מעולם לא אוחדו רשמית באיחוד אמיתי. הדבר נכון גם לגבי דוכסות ברמן-פרדן שכללה את שתי הנסיכויות-בישופויות והוקמה ב-1648.

### הרפורמציה
משנת 1558 חל שינוי הדרגתי של ההמרה ללותרניות ברחבי דיוקסיית פרדן. בתוך הבישופות, הרפורמציה הסתיימה עם חקיקת פקודת הכנסייה על ידי המנהל אברהרד פון הולה, בשנת 1568. בשנת 1630, במהלך מלחמת שלושים השנים, השתלט שוב בישוף קתולי, פרנץ מוורטנברג, כתוצאה מצו ההשבה, אך היה מסוגל לכהן רק עד 1634. לאחר מכן, הכנסייה הקתולית הייתה מיוצגת שם רק על ידי הוויקריאט האפוסטולי של המיסיונות הצפוניים.

### פירוק
בשנת 1648, על פי תנאי שלום וסטפאליה, המדינה פורקה. במקומה הוקמה נסיכות של האימפריה שנשלטה על ידי הכתר השוודי. נסיכות פרדן בוטלה בתורה ב-1712. במהלך תקופה זו, נשלטה הנסיכות באיחוד אישי עם השטח של הנסיכות-ארכיבישופות לשעבר של ברמן; הם היו ידועים באופן לא רשמי כדוכסות ברמן-פרדן או באופן רשמי יותר "דוכסות ברמן ונסיכות פרדן".

קטגוריה:האימפריה הרומית הקדושה
קרנופקס

**קרנופקס** (שם מדעי: *Carnufex*; מלטינית: "שוחט") הוא סוג של זוחל נכחד דמוי-תנין שהתקיים במשך הטריאס באמריקה הצפונית. סוג זה תואר למדע ב-2015.

סוג זה ידוע ממספר ממצאים שכללו כמה גולגולות, חוליות, צלעות ושרידי שיניים וזרועות שהתגלו במשקעי קונגלומרט בתצורות פקין  שבצפון קרוליינה. אלה השתייכו למין יחיד - *Carnufex carolinensis*, על שם הימצאו בצפון קרוליינה.

דמוי-תנינאי זה היה בעל גפיים קדמיות קצרות יחסית, מה שמרמז שהיה דו-רגלי בעל זנב מייצב כשל דינוזאור. הוא הגיע לאורך של 3 מטרים ולגובה של 1.5 מטר, אם כי ייתכן שפרט בוגר היה גדול יותר, כך שהיה אחד מהגדולים שבדמויי-התנינאים של הטריאס באמריקה. במראהו דמה מעט לפרסטוסוכוס והפוסטוסוכוס והיה בעל גולגולת חזקה ומוארכת בעלת השתפלות של הלסת בחלק הקדמי. הדבר הזכיר מעט מקור של פטרוזאור ושנה מאוד מרוב התנינים. מבנה השיניים הותאם לנעיצה בטרף כך שניזון מבשר חי וכנראה מטרף יבשתי.

הוא היה מהבולטים שבתניני תקופתו לצד הרדונדוונטור (*Redondavenator*) הענקי.

## קישורים חיצוניים

## הערות שוליים

קטגוריה:דמויי תנינאים מהטריאס
קטגוריה:בעלי חיים שחיו בטריאס באמריקה הצפונית
קטגוריה:מאובני טקסונים שתוארו ב-2015
רדונדוונטור

**רדונדוונטור** (שם מדעי: *Redondavenator*) הוא סוג של זוחל נכחד דמוי-תנין שהתקיים במשך הטריאס באמריקה הצפונית שלפני 200 מיליון שנה מזמננו. סוג זה תואר למדע ב-2005 בידי סטרלינג נסביט, על שם תצורות רדונטה  שבניו מקסיקו, בהם התגלה. הסוג הכיל מין יחיד - *Redondavenator quayensis*, על שם מחוז קוואי שבני מקסיקו.

זוחל זה התגלה בשנות ה-80 בידי משלחת חוקרים של מוזיאון הטבע של אוניברסיטת ניו מקסיקו, בשרידי קונגלומרטים מאובנים שכללו לסת עליונה וכמה עצמות גולגולת קרובות חלקיות וחגורת כתף. בתחילה נחשב לסוג של פייטוזאור, אך בהמשך התברר שהיה דמוי-תנינאי בסיסי ומהשערת גודלו ביחס לדמויי-תנינאים אחרים נראה שהגולגולת שלו הגיעה לאורך 60 ס"מ, כך שהוא היה טורף ענקי ביותר בתקופת הטריאס באורך של 3.8 עד 4 מטרים.

בתקופה בה חי היה האזור שקוע יותר ומוקף אגם קדום בו שחו מספר דגים שנמצאו בתצורה כמו *Semionotus* והוא נע הן ביבשה והן במים במהירות ותקף ממארב טרף לא זהיר תוך שימוש בלסתותיו החזקות ושיניו שפנו אחורה. יצור זה התפתח ביבשה לאחר הכחדת בני הקבוצה Rauisuchia, כמו הפוסטוסוכוס.

זוחל זה היה מהבולטים שבדמויי-התנין בתקופתו באמריקה הצפונית לצד הקרנופקס (*Carnufex*).

## קישורים חיצוניים

## הערות שוליים

קטגוריה:דמויי תנינאים מהטריאס
קטגוריה:בעלי חיים שחיו בטריאס באמריקה הצפונית
קטגוריה:מאובני טקסונים שתוארו ב-2005
פנדה בקוני

**פנדה בקוני** (שם מדעי: *Ailuropoda baconi*) היא מין של יונק נכחד ממשפחת הדוביים ומהסוג פנדה, בו הפנדה הענקית החיה כיום בסין. היא תוארה למדע ב-1915 בידי ארתור סמית' וודוורד .

## מאפיינים
המאובנים של פנדה זו התגלו במספר מערות בדרום סין, לאוס, וייטנאם, מיאנמר ותאילנד והיא תוארכה לתקופת הפליסטוקן המאוחר שלפני 750 אלף שנה מזמננו. ככל הנראה היא התפתחה מפנדות קדומות יותר כמו פנדה מיקרוטה (*Ailuropoda microta*) או פנדה וולינגשננסיס (*Ailuropoda wulingshanensis*) שהתקיימו כבר בפליוקן.

לא ברור מהמאובנים כיצד נראתה מאחר שהכילו שרידים בודדים ושבורים אך מעריכים שפנדה זו הייתה גדולה יותר מהפנדה החיה כיום בסין ואולי היא הייתה האב קדמון שלה. ככל הנראה ניזונה כמוה בעיקר מבמבוקים.

## קישורים חיצוניים

## הערות שוליים

קטגוריה:בעלי חיים שתוארו ב-1915
קטגוריה:טקסונים שתוארו בידי ארתור סמית' וודוורד
קטגוריה:דוביים פרהיסטוריים
קטגוריה:איילורופודים
קטגוריה:מגה-פאונה של הפלייסטוקן באירואסיה
קטגוריה:מאובני טקסונים שתוארו ב-1915
אריסטונקטיס

**אריסטונקטיס** (שם מדעי: *Aristonectes*; מילולית: "השחיין הטוב ביותר") הוא סוג של זוחל ימי ממשפחת האלאסמוזאוריים אשר חי באוקיינוסים הקדומים של הקרטיקון.

המאובנים שלן התגלו בתצורות "Paso del Sapo Formation" בפטגוניה, ארגנטינה, תצורות "Quiriquina Formation" בצ'ילה ותצורות "Lopez de Bertodano Formation" שבאנטארקטיקה שהייתה חמימה יותר במשך הקרטיקון. הוא התקיים במשך הקרטיקון העליון שלפני 70 עד 66 מיליון שנה מזמננו.
## מאפיינים
הפליוזאור הגדול היה קרובו של האלסמוזאורוס וכמותו היה גדול ביותר, באורך של מעל 10 מטרים ומשקל אפשרי של 4 טונות אצל המין *Aristonectes quiriquinensis* ואורך של 11 עד 11.9 מטרים ומשקל מוערך של 10.7 עד 13.5 טונות אצל המין *Aristonectes parvidens*, כך שהיה זה אחד מהגדולים שבפלסיוזאורודים.

הוא היה בעל צוואר ארוך ביותר, גולגולת קטנה וצרה ובתוכה שורות של שיניים חרוטיות והיה לו חלל צלעות רחב וזרועות ארוכות עטויות סנפירים, איתם נע ביעילות בימים בחיפוש טרף כמו דגים ורכיכות ימיות.

זוחל זה נכחד לפני 66 מיליון שנה מזמננו עם הכחדת הקרטיקון הגדולה.

## קישורים חיצוניים

קטגוריה:בעלי חיים שתוארו ב-1941
קטגוריה:טקסונים שתוארו בידי אנחל קבררה
קטגוריה:אלאסמוזאוריים
קטגוריה:בעלי חיים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-1941